4.Med henblik herpå er det nødvendigt at fastlægge en ramme for systematisk udarbejdelse af disse statistikker på grundlag af fælles kvalitetsstandarder.

3.Handelsforhandlinger, herunder gennemførelsen af den almindelige overenskomst om handel med tjenesteydelser (GATS) og aftalen om handelsrelaterede intellektuelle ejendomsrettigheder (TRIPs), kræver, at der foreligger aktuelle EF-statistikker af god kvalitet over betalingsbalancer, international handel med tjenester og udenlandske direkte investeringer.

2.Kommissionen har ansvaret for at forelægge Rådet forslag om gennemførelsen af den fælles handelspolitik. Det er ligeledes Kommissionen, der skal føre handelsforhandlinger efter bemyndigelse fra Rådet. For at kunne udføre disse opgaver har Kommissionen behov for relevante statistikker af god kvalitet.

(6)I Rådets forordning (EF, Euratom) nr. 58/97 af 20. december 1996 om statistik over erhvervsstrukturer er der fastlagt en fælles ramme for indsamling, udarbejdelse, indberetning og evaluering af fællesskabsstatistikker om virksomhedernes struktur, aktiviteter, konkurrenceevne og resultater i Fællesskabet, og herudover indeholder forordningen de variabler, der skal indsamles på dette område.

(5)I henhold til handlingsplanen om statistikkrav i ØMU, der blev forelagt Rådet (økonomi og finans) i september 2000, og den tredje, fjerde og femte situationsrapport, ligeledes godkendt af Rådet (økonomi og finans), skal der udarbejdes europæiske kvartalsregnskaber efter institutionel sektor inden for en frist på 90 dage. Rettidig tilvejebringelse af kvartalsvise betalingsbalancetal for euroområdet er en forudsætning for udarbejdelsen af disse europæiske kvartalsregnskaber.

(4)Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab (ENS 95) udgør referencerammen for de fælles standarder, definitioner, klassifikationer og regnskabsregler, der skal anvendes ved udarbejdelsen af medlemsstaternes regnskaber til opfyldelse af Fællesskabets statistiske behov, således at der kan opnås resultater, som er sammenlignelige medlemsstaterne imellem.

(2)I henhold til traktatens artikel 133, stk. 2 og 3, skal Kommissionen fremsætte forslag for Rådet vedrørende iværksættelse af den fælles handelspolitik, og Rådet skal bemyndige Kommissionen til at indlede de nødvendige forhandlinger.

6.Dette forslag til forordning er blevet drøftet indgående med medlemsstaternes repræsentanter i Arbejdsgruppen vedrørende Betalingsbalancer, Udvalget for Penge-, Kreditmarkeds- og Betalingsbalancestatistik samt Udvalget for det Statistiske Program.

*nedsætter Betalingsbalanceudvalget som et nyt forum for samarbejde mellem medlemsstaterne og Kommissionen vedrørende statistikker over betalingsbalancer, international handel med tjenester og udenlandske direkte investeringer. Den Europæiske Centralbank er observatør i dette udvalg.

(8)De generelle regler for udarbejdelse af statistikker over betalingsbalancer, international handel med tjenester og udenlandske direkte investeringer er samlet i Den Internationale Valutafonds betalingsbalancemanual, Den Europæiske Centralbanks retningslinje af 2. maj 2003 om Den Europæiske Centralbanks statistiske rapporteringskrav inden for betalingsbalancestatistik og statistik over kapitalbalancen over for udlandet samt opgørelse af internationale valutareserver, De Forenede Nationers manual om statistikker over international handel med tjenester og OECD's benchmark-definition af udenlandske direkte investeringer.

(9)I henhold til artikel 3, stk. 2, i Rådets forordning (Euratom, EØF) nr. 1588/90 af 11. juni 1990 om fremsendelse af fortrolige statistiske oplysninger til De Europæiske Fællesskabers Statistiske Kontor kan nationale bestemmelser om hemmeligholdelse af statistiske oplysninger ikke påberåbes for at hindre fremsendelse af fortrolige statistiske oplysninger til Eurostat, hvis en fællesskabsretsakt foreskriver fremsendelsen af sådanne oplysninger.

(10)I artikel 8 i Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information er der fastlagt forskrifter om tavshedspligt, som gælder fortrolig statistisk information, der fremsendes til Den Europæiske Centralbank.

(11)Udarbejdelsen af specifikke EF-statistikker er omfattet af bestemmelserne i forordning (EF) nr. 322/97.

(12)Målene for denne forordning, nemlig indførelsen af fælles statistiske kvalitetsstandarder for udarbejdelse af sammenlignelige statistikker over betalingsbalancer, international handel med tjenester og udenlandske direkte investeringer, kan ikke i tilstrækkelig grad opfyldes af medlemsstaterne og kan derfor på grund af handlingens omfang og virkninger bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå disse mål.

(13)Der er et klart behov for at udarbejde statistikker på fællesskabsplan over betalingsbalancer, international handel med tjenester og udenlandske direkte investeringer, der opfylder fælles statistiske kvalitetsstandarder.

(14)Med henblik på at sikre opfyldelsen af de forpligtelser, der er fastsat i denne forordning, kan de nationale institutioner, der er ansvarlige for indsamlingen af oplysningerne i medlemsstaterne, få behov for adgang til administrative datakilder som f.eks. andre offentlige institutioners virksomhedsregistre og andre databaser med oplysninger om grænseoverskridende transaktioner og positioner, hvis disse oplysninger er nødvendige for udarbejdelsen af EF-statistikker.

(15)De nødvendige foranstaltninger for gennemførelsen af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen -

UDSTEDT FØLGENDE FORORDNING:

Artikel 1

Genstand

I denne forordning fastlægges en fælles ramme for systematisk udarbejdelse af EF-statistikker over betalingsbalancer, international handel med tjenester og udenlandske direkte investeringer.

Artikel 2

Indberetning af oplysninger

1.Medlemsstaterne indberetter oplysninger til Kommissionen (Eurostat) om betalingsbalancer, international handel med tjenester og udenlandske direkte investeringer som omhandlet i bilag I. Oplysningerne er defineret i bilag II.

2.Medlemsstaterne indberetter oplysningerne til Kommissionen inden for de i bilag I anførte frister.

Artikel 3

Datakilder

1.Medlemsstaterne indsamler de i denne forordning krævede oplysninger under anvendelse af alle de kilder, de anser for relevante.

2.Indberetningspligtige fysiske og juridiske personer overholder i forbindelse med deres svar de tidsfrister og følger de definitioner, der fastlægges af de nationale institutioner, som er ansvarlige for indsamlingen af oplysninger i medlemsstaterne, i overensstemmelse med denne forordning.

3.Hvis det er urimeligt omkostningskrævende at indsamle de krævede oplysninger, kan der indberettes bedste skøn.

Artikel 4

Kvalitetskriterier og -rapporter

1.Medlemsstaterne træffer alle nødvendige foranstaltninger for at sikre, at kvaliteten af de fremsendte oplysninger opfylder de fælles kvalitetsstandarder.